Abantu abamnyama kodwa! _ sinolwimi
Eli liqonga apho siphuhlisa khona ulwimi ngokuthi sixoxe, sicebisane sikwaveza izimvo zethu ngokukhulisa ulwimi lwethu isiXhosa.
Abantu abamnyama kodwa!
Ndiyayithanda indlela esithetha ngayo thina singabantu abamnyama. Akukhathaliseki nokuba usuka phi, ungubani, kodwa izinto esithetha ngazo ziyafana. Nazi ezinye zezinto endithe ndaziqwalasela kuthi thina bantu bamnyama.
‘Ivukile laswekile yam’ ‘Ela dolo lam livukile’ ‘Ndingumntu wesifuba kaloku’ . Le ndlela yokuthetha okanye ukucinga kwabo, ikwenza kwamkeleke ukugula. Kaloku xa uyibanga into, sube uyithanda, ngoko ke kucacile ukuba nabo bayakuthanda ukugula.
Kukho intetho endiyicaphukelayo nendingayaziyo ukuba ivelaphi, lento xa umntu esiva kamnandi okanye onwabile umve esithi ‘hayi kutheni ndonwaba kangaka, ingathi kanti ndiza kubhubha’. Le ntetha inyanzelisa into yokuba thina akufunekanga sonwabe.
Awuyiyo lo nto, qha uzenza yona.
Elokishini umona umninzi, abantu abafuni ukuncoma abantu abenza izinto ezintle. Endaweni yoko basuka bakugxeke bakutyibele ngamagama amabi agwexayo.
Ukuba uthanda ukuvasa okanye uziphethe kakuhle – Uziphakamisile
Ukuba uthanda ukufunda okanye ukunceda abanye abantu- Uzenza kleva
Kodwa ke , kuyo yonke lonto siyayithanda ilokishi yethu, kodwa ukuba abantu bangatshintsha indlela abacinga ngayo nabenza ngayo izinto, izinto zingamyoli.
3 thoughts on “Abantu abamnyama kodwa!”